32005D0033
L 016/59
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 14 януари 2005 година
за изменение на Решение 2001/556/ЕО по отношение на включването на предприятия от Индия във временните списъци с предприятия от трети страни, от които държавите-членки могат да внасят желатин, предназначен за консумация от човека
(нотифицирано под номер С(2004) 4543)
(текст от значение за ЕИП)
(2005/33/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/ЕО на Съвета от 22 юни 1995 г. относно условията за съставяне за преходен период на временни списъци на предприятия от трети страни, от които държавите-членки могат да внасят някои продукти от животински произход, рибни продукти или живи двучерупчести мекотели (1), и по-специално член 2, параграф 4 от него,
като има предвид, че:
(1)
Решение 2001/556/ЕО на Комисията от 11 юли 2001 г. за изготвяне на временни списъци с предприятия от трети страни, от които държавите-членки разрешават вноса на желатин, предназначен за консумация от човека (2) съдържа временни списъци на предприятия с трети страни, от които държавите-членки могат да внасят желатин, предназначен за консумация от човека.
(2)
Индия е представила списък на предприятия, произвеждащи желатин, предназначен за консумация от човека, чието съответствие с общностните правила е удостоверено от отговорните компетентни органи.
(3)
Следователно тези предприятия следва да бъдат включени в списъците, посочени в Решение 2001/556/ЕО.
(4)
Тъй като все още не е извършена инспекция на място в съответните предприятия, не е подходящо вносът от тях да се подлага на ограничен физически контрол съгласно Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (3).
(5)
Решение 2001/556/ЕО следва съответно да бъде изменено.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 2001/556/ЕО се изменя съгласно приложението към настоящото решение.
Член 2
Настоящото решение се прилага от 23 януари 2005 г.
Член 3
Адресати на настоящото решение са държавите-членки.
Съставено в Брюксел на 14 януари 2005 година.